PRITARTA

Tauragės rajono savivaldybės tarybos

2020 m. d. sprendimu Nr.

**TAURAGĖS „AUŠROS“ PROGIMNAZIJOS**

**DIREKTORĖS SNIEGUOLĖS BASTAKIENĖS**

**2019 METŲ VEIKLOS ATASKAITA**

2020-01-20 Nr. 2

Tauragė

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

Tauragės „Aušros“ progimnazija įgyvendina 2018-2020 metų strateginį planą, (patvirtintas progimnazijos direktoriaus 2018 m. vasario 14 d. įsakymu Nr. 1-21.)

Progimnazijos vizija – moderni, besimokanti, atvira kaitai progimnazija, kurioje saugu ir gera mokytis, dirbti ir kurti kartu.

Progimnazijos misija – progimnazija teikia kokybišką priešmokyklinį, pradinį ir pagrindinį išsilavinimą, ugdo asmenybę, pasirengusią tolesniam mokymuisi.

Plane numatyti trys strateginiai tikslai ir jų uždaviniai:

|  |  |  |
| --- | --- | --- |
| 1. Ugdymo(si) proceso kokybės tobulinimas | 2. Saugus, sėkmingas ir sveikas vaikas. | 3. Mokymąsi skatinančios aplinkos kūrimas. |
| Uždaviniai: | | |
| 1.1. Skatinti kiekvieno mokinio asmeninę pažangą. | 2.1. vykdyti prevencinę veiklą užtikrinančią mokinių saugumą, ugdyti sveikos gyvensenos įgūdžius. | 3.1. Nuolat atnaujinti ugdymo(si) procesui reikalingas mokymo(si) priemones. |
| 1.2. Naudoti įvairių edukacinių aplinkų ir šiuolaikinių technologijų teikiamas galimybes ugdymo(si) procese. | 2.2. Gerinti mokėjimo mokytis kompetenciją. | 3.2. plėtoti progimnazijos bendruomenės ir socialinių partnerių ryšius. |
| 1.3. Plėtoti mokymosi visą gyvenimą galimybes. |  |  |

Progimnazijos strateginis planas pateiktas mokyklos interneto svetainėje [www.tauragesausra.lt/administracine-informacija/planavimo-dokumentai](http://www.tauragesausra.lt/administracine-informacija/planavimo-dokumentai). Įstaigos vadovo tikslas, kad mokyklos strategija 2018-2020 metais būtų įgyvendinama per veiklos planus, ugdymo planus, atliekant veiklos kokybės įsivertinimą.Įgyvendintos strateginio plano priemonės:

|  |  |  |
| --- | --- | --- |
| Strategijos uždavinys | Priemonė | Įgyvendinimas |
| 1.1. Skatinti kiekvieno mokinio asmeninę pažangą | Vykdyti mokinių pasiekimų stebėseną. | Parengtas progimnazijos 5-8 klasių mokinių asmeninės pažangos stebėjimo, fiksavimo, pagalbos mokiniui teikimo tvarkos aprašas, (patvirtintas progimnazijos direktoriaus 2018 m. balandžio 16 d. įsakymu Nr. 1-44), kurio tikslas padėti pažinti mokiniui save, stiprinti tėvų, pedagogų ir mokinių bendradarbiavimą, siekiant kokybiško ugdymo(si). Atnaujintos mokinio elgesio taisyklių skyrius „mokinių skatinimas“ ( progimnazijos direktoriaus 2019 m. balandžio 10 d. įsakymu Nr. 1-38) padėka stende pareiškiama mokiniams padarius pažangą: 5-8 klasių mokiniams ne mažiau 0,5 balo po trimestro skaičiuojant visų mokomųjų dalykų, 1-4 klasių mokiniams – ne mažiau kaip dviejų mokomųjų dalykų. Organizuojamos refleksijos dienos 5-8 klasių mokiniams po pirmojo ir antrojo trimestro. Asmeninės pažangos ir mokymosi tikslų individualus aptarimas mokinio su mokytoju. |
| Diferencijuoti, individualizuoti mokymosi veiklas pagal mokinių gebėjimus, mokymosi pasiekimus. | Dauguma (67 proc.) mokytojų pamokose numato skirtingas užduotis ir veiklas skirtingų gebėjimų ir poreikių mokiniams. Mokiniai mokomi įsivertinti savo ir kitų darbo rezultatus. Namų darbų užduotis diferencijuojamos pagal poreikį. Penktos klasės mokiniai mokosi be tradicinių namų darbų, užduodamos tik kūrybinės užduotys, ilgalaikės užduotys. |
| Nacionalinių ir tarptautinių tyrimų (standartizuotų testų, TIMS, PIRLS, PISA ir kt.) duomenų analizė įvairiais lygmenimis | Progimnazijos mokinių tarptautinių ir nacionalinių pasiekimų rezultatai ne mažesni už šalies vidurkį Sudarydami ilgalaikius planus mokytojai atsižvelgia į mokinių tyrimų rezultatus ir jų analizę bei rekomendacijas. Standartizuotų testų rezultatai analizuojami metodinėse grupėse, metodinėje taryboje ir mokytojų posėdžiuose. Vykdomi individualūs pokalbiai su mokiniais ir jų tėvais, aptariant testų rezultatus. |
| 1.2. Naudoti įvairių edukacinių aplinkų ir šiuolaikinių technologijų teikiamas galimybes ugdymo(si) procese. | Planuoti ir vesti integruotas veiklas. | Visi mokytojai bendradarbiauja ir ilgalaikiuose planuose numato mokomųjų dalykų, projektų, bei neformalaus vaikų švietimo veiklų integraciją. Kasmet mokykloje įgyvendinami įvairių mokomųjų dalykų integruoti projektai: „Rusiškos dainos ir poezija lietuviškai“, „Mokomės anglų kalbos kartu“ „Ornamentas. Ašinė ir centrinė simetrija lietuviškuose raštuose“, „Kelionė aplink Lietuvą“ ir kt. Kiekvienas mokytojas veda ne mažiau kaip 3 integruotas pamokas per mokslo metus |
| Tikslingai taikyti informacines technologijas ugdymo(si) procese. | Įgyvendinamas respublikinis projektas „Informatika pradiniame ugdyme“, Tarptautinis eTwinning projektas „Internetinė pradinuko laboratorija“, 85 proc. mokytojų naudoja IKT siekdami pamokos uždavinių. |
| Planingai atnaujinti šiuolaikinėmis priemonėmis ir įranga turimą progimnazijos technologijų bazę ir įvairias edukacines aplinkas. | Parengta progimnazijos edukacinių aplinkų kūrimo ir plėtojimo programa 2018-2020 metams. Kuri įgyvendinama. Gauta 15 vnt. nešiojamų kompiuterių iš Švietimo informacinių technologijų centro ir 2 vnt. projektorių iš Nacionalinės švietimo agentūros, kurie naudojami ugdymo procese. Perkraustytas pradinių klasių korpusas į mokyklos antrą aukštą ir sukurtos naujos erdvės mokinių poilsiui ir mokinių darbų parodoms. |
| 1.3. Plėtoti mokymosi visą gyvenimą galimybes. | Tobulinti Pedagoginių darbuotojų kvalifikacines kompetencijas. | Pedagoginiai darbuotojai nuolat tobulina kvalifikaciją ir savo kompetencijas. Visi pedagoginiai darbuotojai dalyvavo ne mažiau kaip dviejuose seminaruose, mokymuose. 60 proc. visų pedagoginių darbuotojų tobulino kvalifikaciją 5-10 seminaruose, mokymuose. Progimnazijoje organizuoti seminarai: „Emocinio intelekto ugdymas“, „Organizacijos ir asmens įvaizdžio formavimas“, „Patyriminis ugdymas kaip naujos vaikų kartos metodas“ ir kt. Progimnazija įsigijo VIP narystę platformoje pedagogas.lt. Kiekvienas pedagogas turi galimybę tobulinti kvalifikaciją pagal savo poreikius. Kiekvienais metais mokykloje rengiama pedagoginių darbuotojų kvalifikacijos tobulinimo programa atsižvelgiant į turimas lėšas, mokytojų poreikius ir veiklos plano tikslu. |
| Gerosios patirties sklaida | 70 proc. mokyklos pedagoginių darbuotojų dalyvavo rajono mokytojams organizuotose dalykų mokytojų „Pasidalink gerąja patirtimi mokinių išmokimo stebėjime“ dienose. Gerosios patirties sklaida „Mokytojas – mokytojui“ Respublikinėje – praktinėje konferencijoje. Progimnazijos mokytojų metodinėse grupėse vyksta gerosios patirties pasidalijimas „Kolega- kolegai“. |
| 2.1. Vykdyti prevencinę veiklą užtikrinančią mokinių saugumą, ugdyti sveikos gyvensenos įgūdžius | Tyrimai apie smurto, patyčių, žalingų įpročių paplitimą progimnazijoje | Pavasarį (gegužės mėn.) ir rudenį (spalio mėn.) progimnazijoje atliekamas tyrimas emocinės aplinkos „Kaip aš jaučiuosi mokykloje? Tyrimo rezultatai aptariami mokytojų tarybos posėdžiuose, klasių valandėlių metu. Patyčių paplitimas sumažėjo 12 proc. |
| Sveikos gyvensenos įgūdžių formavimas | Organizuotos akcijos „Bėgam aplink mokyklą“, „Rytmetinė mankšta“, „Obuoliai Jums“, „Judrieji žaidimai“. Kasmet organizuojama netradicinė diena mokykloje „Sporto diena“ |
| Dalyvavimas projektinėje veikloje, skatinančioje sveiką gyvenseną | Įgyvendinti projektai 2018 m. : Respublikiniai projektai „Sveikas kaip ridikas“, „Darni mokykla“, „Sveikatiada“, „Pasaulinė košės diena“ rajoninis projektas „Sveikatingumo dienos mokykloje 9“, „Sveikuolių sveikuoliai“. Mokykla dalyvauja programose: „Pienas vaikams“, „Vaisių vartojimo skatinimas vaikų ugdymo įstaigose“ |
| Prevencinės veiklos (smurto, patyčių, žalingų įpročių, narkomanijos ir kt.) efektyvumas | Įgyvendinamos pradinių klasių prevencinis projektas „Įveikime kartu“, „Antras žingsnis“, pagrindinio ugdymo klasėse įgyvendinama prevencinė programa „Paauglystės kryžkelės“. Sukurtas ir įgyvendinamas smurto ir patyčių prevencijos ir intervencijos tvarkos aprašas. Atliktos mokinių apklausos duomenimis 94 proc. mokinių mokykloje jaučiasi saugūs. |
| Sveikos gyvensenos įgūdžių formavimas. | Progimnazija įgyvendino VšĮ „Spindulys begalinės šviesos“ projekto „Būk sveikas, aktyvus ir laimingas“ organizuojamas veiklas: jogos, aromaterapijos, dailės terapijos, maisto kūrybos poveikis visapusiškai sveikatai. Organizuojamose veiklose dalyvavo 1-8 klasių mokiniai. Kasmet įgyvendinamas projektas „ Sveikatingumo dienos mokykloje“, organizuojamos įvairios akcijos :“Obuoliai jums“, „Rytmetinė mankšta“, „Bėgam apie mokyklą“ ir kt. Aktyviai mokiniai dalyvavo UNICEF bėgime „Už kiekvieną vaiką“, progimnazija viena iš trijų Lietuvos mokyklų laimėjo kelionę į AHA mokslo centrą Tartu mieste Estijoje ir pikniką su žinomais Lietuvos žmonėmis |
| 2.2. Gerinti mokėjimo mokytis kompetenciją | Ugdymo plano, tenkinančio mokinių poreikius, sudarymas | Ugdymo planas sudarytas atsižvelgiant į mokinių ir tėvų poreikius, atsižvelgus į progimnazijos veiklos ir kryptis ir galimybes. Ugdymo plane naudojamos mokinių poreikiams tenkinti: 2018-2019 m. m. 1-4 kl. 100 proc. valandų, 5-8 kl. 80 proc. valandų. |
| Mokinių saviraiškos plėtra | Mokiniai laimi įvairias prizines vietas olimpiadose, konkursuose, varžybose: 2018 m. sportinėse varžybose keturios prizinės vietos, įvairiose dalykinėse olimpiadose trylika prizinių laimėjimų, įvairiose konkursuose trisdešimt septyni laimėjimai apdovanojimai. 2019 m. – dvidešimt devyni laimėjimai apdovanojimai. |
| Ugdomojo konsultavimo organizavimas | Skiriamos valandos namų ruošai pagrindiniame ugdyme, dalykinėms konsultacijoms. Lyginant 2017-2018 m. m. ir 2018-2019 m. m. 5-8 klasių mokinių metinius įvertinimų vidurkius 31,3 proc. mokinių padarė pažangą, pradinio ugdymo mokinių pagal metinius įvertinimus 13 proc. padidėjo mokinių pasiekusių pagrindinį lygmenį, 6 proc. sumažėjo patenkinamo lygmens ir 1 proc. nepatenkinamo lygmens pasiekusių mokinių. |
| 3.1. Nuolat atnaujinti ugdymo(si) procesui reikalingas mokymo(si) priemones. | Įrengti progimnazijoje tyrinėjimų kabinetą | 2018 m. įrengtas pradinio ugdymo gamtos mokslų kabinetas, skirtas įvairiems tyrinėjimams. Kabinetas aprūpintas priemonėmis įgyvendinant ES paramos projektą „Mokyklų aprūpinimas gamtos ir technologinių mokslo priemonėmis“ |
| Tobulinti aprūpinimo mokymo priemonėmis organizavimą | Atnaujinta mokyklos aprūpinimo bendrojo ugdymo dalykų vadovėliais ir mokymo priemonėmis tvarkos aprašas, patvirtintas progimnazijos direktoriaus 2018 m. balandžio 16 d. įsakymu Nr. 1-40. Nuolat analizuojamas vadovėlių ir mokymo priemonių poreikis. Vadovėlių ir mokymo priemonių pirkimas derinamas su progimnazijos taryba. Pradiniame ugdyme dalinai atsisakoma matematikos, lietuvių kalbos pratybų. Pasaulio pažinimo pratybų atsisakyta 3 ir 4 klasėse. |
| Progimnazijos išorės erdvių sutvarkymas | Po mokyklos pastato išorės renovacijos sutvarkyti želdiniai, atnaujintas žolynas. |
| Mokyklinių baldų atnaujinimas | Visuose mokomuosiuose kabinetuose atnaujinti mokykliniai suolai. |

Progimnazija rengia metinį veiklos planą (mokslo metams), kurio projektą ruošia direktoriaus įsakymu sudaryta darbo grupė. Metinis planas patvirtintas progimnazijos direktoriaus 2019 m. rugsėjo 20 d. įsakymu Nr. 1-31 „Dėl progimnazijos veiklos plano 2019 - 2020 mokslo metams tvirtinimo“. Metinis veiklos planas pateiktas mokyklos interneto svetainėje [www.tauragesausra.lt/administracine-informacija/planavimo-dokumentai](http://www.tauragesausra.lt/administracine-informacija/planavimo-dokumentai) Metinio veiklos plano įgyvendinami tikslai:

|  |  |
| --- | --- |
| Siekti asmeninės kiekvieno mokinio pažangos, sudarant jam sąlygas ugdytis pagal asmenines raidos galimybes. | -Nuo 2018 m. rugsėjo 1d. mokykloje taikomas Asmeninės mokinio pažangos rezultatų fiksavimo, pagalbos mokiniui teikimo tvarkos aprašas 5-8 klasių mokiniams. Lyginant 5-8 klasių mokinių 2017-2018 m. m. ir 2018-2019 m. m. metinius įvertinimų vidurkius 31,3 proc. mokinių padarė pažangą.  - Pradinių klasių mokiniai asmeninę pažangą stebi, aptaria ir analizuoja pildydami diagramas po pusmečio. Mokinių darbai kaupiami atskiruose segtuvuose, atliekami periodiškai mokinių pasiekimų tyrimai, supažindinami tėvai su rezultatais. Atsižvelgiant į tai planuojamas tolesnis ugdymo procesas. Lyginant pradinių klasių mokinių 2017-2018 m. m. ir 2018-2019 m. m. metinius įvertinimus 13 proc. padidėjo mokinių pasiekusių pagrindinį lygmenį, 6 proc. sumažėjo patenkinamo lygmens ir 1 proc. nepatenkinamo lygmens pasiekusių mokinių ir gaila sumažėjo 6 proc. aukštesniojo lygmens pasiekusių mokinių.  - Kiekvieną mėnesį pradinių klasių mokiniai už padarytą asmeninę pažangą anglų kalbos pamokose yra apdovanojami medaliais (renka pamokose pagiriamuosius „meškiukus, pelytes ir Kakes Makes“).  - Pradinėse klasėse naudojama Class Dojo mokinių elgesio valdymo programa.  - Priešmokyklinės grupės mokiniams sukurtas pažangos stebėjimo aplankas kiekvienam vaikui (įvertinti ir išanalizuoti kiekvieno vaiko pasiekimai rugsėjo pabaigoje), stebimi ir kaupiami tarpiniai pasiekimai.  - Atnaujintos mokinio elgesio taisyklių, skyrius „ mokinių skatinimas“ (progimnazijos direktoriaus 2019 m. balandžio 10 d. įsakymu Nr. 1-38) padėka stende pareiškiama mokiniams padarius pažangą: 5-8 klasių mokiniams ne mažiau 0,5 balo po trimestro skaičiuojant visų mokomųjų dalykų, 1-4 klasių mokiniams – ne mažiau kaip dviejų mokomųjų dalykų.  - Organizuojamos refleksijos dienos 5-8 klasių mokiniams po pirmojo ir antrojo trimestro. Asmeninės pažangos ir mokymosi tikslų individualus aptarimas mokinio su mokytoju.  - Negauta nusiskundimų dėl vertinimo. Atliktos progimnazijos veiklos kokybės įsivertinimo darbo grupės narių mokinių apklausos rezultatai: mokykloje aptariamos tavo sėkmės ir nesėkmės 48 proc. teigia kad visada ir dažnai, 40 proc. - kartais ir tik 7 proc. teigia kad niekada. Mokiniams aiškūs ir suprantami vertinimo kriterijai.  - Po I ir II trimestro Vaiko gerovės komisijoje vyko pokalbiai su mokiniais ir jų tėveliais kurie turi trimestre du ir daugiau neigiamų įvertinimų. Organizuojami administracijos, klasių vadovų, socialinės pedagogės, mokinio ir jo tėvų kas savaitiniai susitikimai sprendžiant mokinio elgesio ar mokymosi problemas. Mokinių elgesys gerėja. Keturių, iš svarstytų Vaiko gerovės komisijoje, mokinių pagerėjo pasiekimai daugiau kaip 0,5 balo.  - Progimnazijoje įgyvendinamas projektas „Bendrojo ugdymo turinio ir organizavimo modelių sukūrimas ir išbandymas bendrajame ugdyme“. Integralaus gamtamokslinio ugdymo programos 5-8 klasėms išbandymas, tobulinimas ir diegimas. Sudarytas ir įgyvendinamas 6a,b kl. I pusmečio „Integruota gamtos mokslų ugdymo programa‘. Mokymosi medžiagą susiejama su konkrečia patirtimi ir aplinka, sudarant sąlygas spręsti iškilusias problemas. Mokiniai atliko 6 praktinius darbus kurie vyko kitose erdvėse (mokyklos koridoriuje, foje ir lauko klasėje).  - Progimnazijoje įgyvendintas nacionalinis projektas „Informatika pradiniame ugdyme“. Kiekvienos 1-4 klasės mokiniams skirtos papildomos valandos informatikos mokymui. Informatika integruojama ir į kitus mokomuosius dalykus. Organizuota pradinių klasių mokiniams Code week savaitė. 1, 2, 3 klasės mokiniai dalyvavo eTwinning projekte „Internetinė pradinuko laboratorija“.  - Mokykloje įgyvendinti projektai:  6 integruoti mokykliniai projektai 5-8 klasėse.  rajoninis projektas „Sveikatingumo dienos mokykloje –10“ 1-4 klasėse;  Erasmus+ programos projektas „Aktyvus mokinys – aktyvus pilietis“ 5-8 klasėse;  eTwining projektai: „Rudens sekliai“, „Augu su knyga“, „Internetinė pradinuko laboratorija“, „Augu sveikas“, „ABC tik pradžia“, „ Everything starts with love“ 1-4 klasėse; „Ö kaip vokiškai?“ 5-8 klasėse.  respublikiniai projektai „Žaisliukas iš antrinių žaliavų“ ir „Žaidimai moko“ priešmokyklinės grupės mokiniai;  tarptautinis projektas „Saugokime Planetą Žemę nuo plastiko“ 8 kl. mokiniai  - 93 procentai 5-8 klasių mokytojų organizuoja ir veda integruotas pamokas, kai pamokoje dirba du ir daugiau mokytojų. Pradinių klasių mokytojai įgyvendina pradinio ugdymo integruotą programą  -Mokykla dalyvauja nacionalinio „Lyderių laiko 3“ projekte „Vaikui. Kaip išsaugoti norą mokytis?“ įgyvendino projekto pirmąjį etapą „Dublis 1“ penktų klasių mokiniai nuo balandžio mėn. mokėsi be namų darbų. Mokiniams buvo sudarytos sąlygos lankyti konsultacijas: matematikos, lietuvių kalbos, anglų kalbos ir integruoto gamtos mokslų kurso. Nuo rugsėjo mėn. penktokai mokosi be tradicinių namų darbų.  -Visiems 5-8 klasių mokiniams sudarytos sąlygos lankyti namų ruošos grupę, pailgintos dienos grupę 1-4 klasių mokiniams. Namų ruošai skirtos 3 val. ir dirba antradieniais – ketvirtadieniais. Namų ruošos grupę lanko kiekvieną dieną vidutiniškai 10-15 mokinių. Mokiniai išsiaiškina nesuprastas temas, rašo atsiskaitymus, ruošia pamokas. Pailgintos dienos grupę lanko vidutiniškai kiekvieną dieną apie 30 mokinių. Pailgintos dienos grupėje mokiniai gali būti iki 17.15 val. Taip pat įsteigta priešmokyklinės grupės pailgintos dienos grupė kurioje mokiniai gali būti iki 17.15 val.  -1-8 klasės mokiniams vedamos pamokos netradicinėse aplinkose (bibliotekoje, mokyklos kieme, kultūros rūmuose, muziejuje, skaitykloje ir t.t.) kiekvienas mokytojas praveda ne mažiau kai po tris kiekvienoje klasėje netradicinėse aplinkose pamokas.  - Progimnazijoje veikia 14 būrelių, kuriose mokiniai gali atrasti ir tobulinti savo gebėjimus. |
| Plėtoti saugią, jaukią ir sveiką mokyklos aplinką. | - Organizuotos akcijos: „Draugiška kuprinė“, „Rudens gėrybės visiems“ 3 klasės mokiniai; „Obuoliai Jums“ 4 klasės mokiniai; „Saugok ir gerbk vadovėlį“ 1-4 klasių mokiniai; „Bėgam apie mokyklą“ 1-4 klasių mokiniai; „Rytmetinė mankšta“ 1-4 klasių mokiniai; „Padovanok knygą Ugandos vaikams“ 1-4 klasių mokiniai; “Paremkime žmones, sergančius Dauno sindromu“ 3-4 klasės mokiniai; „Ateik ir pasverk kuprinę“ 5-8 klasių mokiniai; „Darom 2019“ mokyklos bendruomenė; „Skaito Lietuva“ mokyklos bendruomenė; Pilietinė iniciatyva „Tolerancijos raktas“ ir „Misija Laplandija“ 5-8 klasių mokiniai.  - Progimnazija įgyvendino VšĮ „Spindulys begalinės šviesos“ projekto „Būk sveikas, aktyvus ir laimingas“ organizuojamas veiklas: jogos, aromaterapijos, dailės terapijos, maisto kūrybos poveikiu visapusiškai sveikatai. Organizuojamose veiklose dalyvavo 1-8 klasių mokiniai.;  - Progimnazijos mokiniai aktyviai dalyvavo UNICEEF bėgime „Už kiekvieną vaiką“, progimnazija viena iš trijų Lietuvos mokyklų laimėjo kelionę į AHA mokslo centrą Tartu mieste Estijoje ir pikniką su žinomais Lietuvos žmonėmis.  - Informacinių technologijų pamokose vedamos mini paskaitos apie saugų internetą, bendravimo internete ypatumus ir duomenų saugumą.  - Įgyvendinamos pradinių klasių prevencinis projektas „Įveikime kartu“, „Antras žingsnis“, pagrindinio ugdymo klasėse įgyvendinama prevencinė programa „Paauglystės kryžkelės“.  -Įgyvendinant parengtą 10 mokymosi dienų organizavimo planą skatinama mokinių kūrybinės iniciatyvos, lyderystė. 95 procentų 1-8 klasių mokinių dalyvavo įvairiose kūrybinėse veiklose.  - Organizuotas susitikimas su Tauragės ratukų sąjungos atstovais, pamokėlės su Tauragės apskrities vyriausiojo policijos komisariato pareigūne Judita Sadauskyte. 1-4 klasių mokiniai dalyvavo respublikiniame projekte „Patyčios gali ir turi liautis“  - Įgyvendintas socializacijos projektas, vasaros stovykla 3-4 klasių mokiniams „Judėjimas- sveikata“  - Mokyklos teritorijoje įrengta lauko klasė.  - Parengtas renginių planas įgyvendintas 100 procentų. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metinės užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1.Užtikrinti ugdymo turinio įvairovę, ugdymo procese diegti metodus ir būdus, orientuotus į kiekvieno mokinio pažangą, skatinančius pažangumą. | Organizuojama ugdomoji veikla įvairiomis formomis (projektai, tiriamoji veikla, integruotos pamokos, pamokos kitose erdvėse ir t.t.). Aukštesni mokinių pasiekimai, vykdoma individualios mokinių pažangos stebėsena | - Mokytojai iki 10 proc. ugdomosios veiklos organizuoja įvairiomis formomis (projektai, tiriamoji veikla, integruotos pamokos, pamokos kitose erdvėse ir t.t.);  - ne mažiau kaip 30 proc. mokytojų taiko patyriminio mokymo(si) metodą;  - matuojama kiekvieno mokinio pažanga, diegiama mokinio asmeninės pažangos stebėjimo ir viešinimo sistema, ne mažiau kaip 20 proc. 5-8 klasių mokinių pasieks aukštesnės mokymosi pažangos. | - Mokytojų ilgalaikiuose planuose numatyta iki 10 proc. pamokų organizuojama įvairiomis formomis (projektai, tiriamoji veikla, integruotos pamokos, pamokos kitose erdvėse). Ugdomąsias veiklas įvairiomis formomis organizuoja 93 proc. mokytojų. (Tėvų apklausos duomenys: į teiginį „mokykloje vis daugiau integruotų, netradicinių pamokų“ pakilo nuo 55 proc. iki 73 proc.)  - Progimnazijoje organizuotas seminaras „Patyriminis ugdymas, kaip naujos vaikų kartos metodas“.  - Progimnazijoje 9 mokytojai (34,6 proc.) naudoja patyriminio mokymo(si) metodą, 5 mokytojai (19,2 proc.) pamokose taiko savivaldaus mokymosi elementus.  - Atnaujintos mokinio elgesio taisyklių, skyrius „ mokinių skatinimas“ (progimnazijos direktoriaus 2019 m. balandžio 10 d. įsakymu Nr. 1-38) padėka stende pareiškiama mokiniams padarius pažangą: 5-8 klasių mokiniams ne mažiau 0,5 balo po trimestro skaičiuojant visų mokomųjų dalykų, 1-4 klasių mokiniams – ne mažiau kaip dviejų mokomųjų dalykų.  - Mokykloje taikomas Asmeninės mokinio pažangos rezultatų fiksavimo, pagalbos mokiniui teikimo tvarkos aprašas 5-8 klasių mokiniams. Lyginant 5-8 klasių mokinių 2017-2018 m. m. ir 2018-2019 m. m. metinius įvertinimų vidurkius *31,3 proc*. mokinių padarė pažangą  - Pradinių klasių mokiniai asmeninę pažangą stebi, aptaria ir analizuoja pildydami diagramas po pusmečio. Mokinių darbai kaupiami atskiruose segtuvuose, atliekami periodiškai mokinių pasiekimų tyrimai, supažindinami tėvai su rezultatais. Atsižvelgiant į tai planuojamas tolesnis ugdymo procesas. Lyginant pradinių klasių mokinių 2017-2018 m. m. ir 2018-2019 m. m. metinius įvertinimus 13 proc. padidėjo mokinių pasiekusių pagrindinį lygmenį, 6 proc. sumažėjo patenkinamo lygmens ir 1 proc. nepatenkinamo lygmens pasiekusių mokinių ir gaila sumažėjo 6 proc. aukštesniojo lygmens pasiekusių mokinių.  - Organizuojamos refleksijos dienos 5-8 klasių mokiniams po pirmojo ir antrojo trimestro. Asmeninės pažangos ir mokymosi tikslų individualus aptarimas mokinio su mokytoju. Mokytojai ir mokiniai teigia, kad toks pokalbis gerina mokymosi rezultatus, motyvuoja mokinius. |
| 1.2. Įgyvendinti tarptautinius projektus. | Patobulinami mokyklos bendruomenės narių komunikavimo užsienio kalba įgūdžiai, skatinama mokinių saviraiška įgyvendinant Tarptautinius projektus. Užtikrinamas projektų vykdymas, organizuotos visos numatytos planuose veiklos. | - Įgyvendinamas „Erasmus+“ programos projektas „Aktyvus mokinys – aktyvi visuomenė“, mokytojai dalyvavo darbo vizituose, mokiniai dalyvavo trumpalaikiuose moksleivių mainuose. Mokykloje organizuota tarptautinė konferencija. Įgyvendintos visos veiklos pagal projekto grafiką. Pateikta projekto vykdymo tarpinė ataskaita, nebuvo gauta pastabų iš Švietimo mainų paramos fondo.  - Švietimo mainų paramos fondui pateikta paraiška „Erasmus+“ programos projekto gamtos apsaugos tema finansavimui gauti.  - Sėkmingai įgyvendinti ne mažiau kaip keturi Tarptautiniai eTwinning projektai nuotoliniu būdu. | - Trumpalaikiuose mainų vizituose dalyvavo 5 mokytojai ir 4 mokiniai. Įgyvendintos įvairios projekto veiklos. Paruošti progimnazijos, Lietuvos švietimo sistemos pristatymai vokiečių kalba. Mokiniams ir mokytojams vyko mokymai apie mediaciją. Mokiniai sukūrė trumpą filmuką apie mokiniams suteikiama pagalbą, kuris aptartas klasių valandėlių metu. Atlikta mokyklos bendruomenės apklausa, išsiaiškinant, kaip jaučiasi projekte dalyvaujančių mokyklų bendruomenių nariai ir ar nėra pažeidžiamos jų teisės, paruošti apklausos pristatymai vokiečių kalba. Organizuotos įvairios veiklos projekto partneriams vizito progimnazijoje metu: edukacinės veiklos: lietuviško maisto gamyba, plakatų piešimo, molio dirbiniai, mozaikų gamyba ir kt.  - Organizuota spalio mėn. tarptautinė konferencija „Aktiver Schüler –aktiver Bürger. Aktive Bürger - verantwortungsvolle Gesellschaft“ („Aktyvus studentas - aktyvus pilietis. Aktyvūs piliečiai - atsakinga visuomenė“), kurioje dalyvavo Graikijos, Slovėnijos, Vokietijos, Rumunijos ir Tauragės miesto mokyklų, mokiniai ir mokytojai.  - Birželio mėn. pateikta „Erasmus+“ programos projekto „Aktyvus mokinys – aktyvi visuomenė“ tarpinė ataskaita, kuri įvertinta gerai, įgyvendintos visos veiklos numatytos projekto grafike.  -Įgyvendinti keturi eTwinning projektai: ,,Rudens sekliai“ 1-4 kl, ,,Augu su knyga“ 1-4 kl. ,,,Internetinė pradinuko laboratorija“ 1-4 kl. „Autumn Spies“ 2 kl.  *Įgyvendinami dar šeši eTwinning projektai: „Augu sveikas“ 1-4 kl., „ABC tik pradžia“ 1 kl., „Everything starts with love“ 1 kl., „ Ö kaip vokiškai?“5-8 kl., „Internetinė pradinuko laboratorija 2“ 1 kl.. „Aktyvūs piliečiai – atsakinga visuomenė“ 5-8 kl.* Įgyvendinant projektus organizuojamos įvairios akcijos: „Rudens gėrybės visiems“, ,,Padovanok knygą Ugandos vaikams“ „Obuoliadieniai“, „Ateik pasverk kuprinę“ ir kt. Įvairios parodos, konkursai, šventės, integruotos pamokos. |
| 2.3. Kryptingai siekti mokytojų, pagalbos mokiniui specialistų bendrųjų ir dalykinių kompetencijų ūgties. | Paruošti pedagoginių darbuotojų vertinimo ir įsivertinimo tvarką. Organizuoti mokytojų ir pagalbos mokiniui specialistų metinius pokalbius, numatant tikslus savo kompetencijų tobulinimui. Atlikti darbo sutarčių pakeitimus. Atnaujinti nekontaktinių valandų „kišenių“ sandaras. | - Iki 2019 m. gegužės 1d. paruošti pedagoginių darbuotojų vertinimo ir įsivertinimo tvarką.  - Su visais pedagoginiais darbuotojais pravesti metinius pokalbius (veiklos vertinimas įsivertinimas, numatomas kompetencijų tobulinimas, tikslų išsikėlimas ir kt.).  - Atnaujinti nekontaktinių valandų „kišenių“ sandaras pagal mokyklos poreikius.  - Iki 2019m. rugsėjo 1 d. patvirtinti mokytojų krūvio sandaras ir atlikti darbo sutarčių pakeitimus. | - Darbuotojų diskusijos dėl pedagoginių darbuotojų (išskyrus pavaduotoją ugdymui) vertinimo ir įsivertinimo tvarkos aprašo projekto (mokytojų tarybos posėdis 2019 m. vasario 21 d. protokolas Nr. 6-1)  - Mokytojų tarybos ir progimnazijos tarybos posėdžiuose pritarta pedagoginių darbuotojų (išskyrus pavaduotoją ugdymui) vertinimo ir įsivertinimo tvarkos aprašo projektui (mokytojų tarybos posėdis 2019 m. balandžio 2 d. protokolas Nr. 6-2; Progimnazijos tarybos posėdis 2019 m. balandžio 9 d. protokolas Nr. 5-2)  - Patvirtinta pedagoginių darbuotojų (išskyrus pavaduotoją ugdymui) vertinimo ir įsivertinimo tvarkos aprašas (progimnazijos direktoriaus 2019 m. balandžio 9 d. įsakymas Nr. 1-35)  - Pravesti metiniai pokalbiai birželio mėn. su kiekvienu pedagoginiu darbuotoju individualiai, aptarti praėjusių mokslo metų veiklos rezultatai, pokyčiai, veiklos veiksmingumas. Numatytos galimybės veiklą tobulinti, numatyti darbo tikslai, siektini rezultatai ir vertinimo rodikliai ateinantiems mokslo metams.  - Visi pedagoginiai darbuotojai supažindinti su mokytojų etatinio apmokėjimo darbo apmokėjimo modelio pakeitimais, organizuotos mokytojų diskusijos dėl veiklų mokyklos bendruomenei valandų skaičiaus paskirstymo (mokytojų tarybos posėdis 2019 m. gegužės 28 d. protokolo Nr. 6-3).  - Paruošti mokytojų etatinio darbo apmokėjimo modelio 2 „kišenės“: veiklos mokyklos bendruomenei ir profesiniam tobulėjimui, nekontaktinių valandų išskirstymo projektas (mokytojų tarybos 2019 m. birželio 6 d. protokolas Nr. 6-6).  - Patvirtintas mokytojų, dirbančių pagal pradinio, pagrindinio ir neformaliojo švietimo programas pareigybių skaičius (progimnazijos direktoriaus 2019 m. rugsėjo 3 d. įsakymas Nr. 1-65).  - Patvirtinta krūvio sandara ir pareiginės algos pastoviosios dalies koeficiento nustatymas, pasirašytinai supažindinti darbuotojai (progimnazijos direktoriaus 2019 m. rugsėjo 2 d. įsakymu Nr. 2-52)  - Atlikti visų pedagoginių darbuotojų darbo sutarčių pakeitimai.  - Atnaujinta darbo apmokėjimo sistemos aprašas (mokytojų tarybos posėdis 2019 m. rugpjūčio 30 d. protokolas Nr. 6-7, progimnazijos direktoriaus 2019 m. rugpjūčio 30 d. įsakymas Nr. 1-59).  - Sudarytas ir patvirtintas mokytojų darbo grafikas (progimnazijos direktoriaus įsakymas 2019 m. rugpjūčio 30 d. įsakymas Nr. 1-58). |
| 1.4. Nacionalinio projekto “Lyderių laikas 3“ įgyvendinimas Tauragės rajono savivaldybėje ir „Aušros“ progimnazijoje. | Dalyvauti Tauragės kūrybinės komandos veikloje, pokyčio projekto kūrime ir įgyvendinime.  Pokyčio projekto inicijavimas, organizavimas ir vykdymas Tauragės „Aušros“ progimnazijoje.  Gerosios patirties sklaida rajone po LL3 projekto kūrybinės komandos narių stažuočių Lietuvoje ir užsienyje. | - Ne rečiau kaip kartą per mėnesį dalyvauti kūrybinės grupės susirinkimuose pokyčio projekto veiklų aptarimui ir tolimesnių veiksmų planavimui (suplanuoti veiklas pokyčio įgyvendinimui, suburti rajono mokyklų, įsijungusių į pokyčio projekto įgyvendinimą rajone, tinklą, užtikrinti, kad laiku įvyktų suplanuotos veiklos).  - Dalyvauti (pagal grafiką) kūrybinės grupės mokymuose, konsultacijose.  - Surengti bent du rajoninius renginius (2019 m. sausio ir birželio mėn.) pokyčio projekte dalyvaujančių mokyklų komandoms (pasidalinti patirtimi).  - Suburta pokyčio projekto komanda „Aušros“ progimnazijoje.  - Paskirtas pokyčio projekto koordinatorius progimnazijoje.  - 2019 m. kovo – gegužės mėnesiais (bent vieną mėnesį) vykdyti penktose klasėse bandomąjį projekto ,,VAIKUI. Kaip išsaugoti norą mokytis?“ (Penktokai be namų darbų) etapą. Bandomojo projekto metu tirti kaip sumažėja mokinių namų darbų krūviai ir kokie pokyčiai vyksta mokinių individualioje pažangoje (mokinių apklausa ir interviu).  - Stažuočių Lietuvoje ir užsienyje skaičius ir patirties sklaida po jų. (dalyvausiu bent vienoje stažuotėje užsienyje ir vienoje stažuotėje Lietuvoje; pravesiu bent vieną patirties dalijimosi seminarą rajone). | - Nacionalinio projekto „Lyderių laikas 3“ kūrybinės komandos narė (Tauragės rajono savivaldybės administracijos direktoriaus 2019 m. vasario 26 d. įsakymas Nr. 5-242)  - Dalyvavau kūrybinės komandos veikloje (vyko 12 susitikimų). Parengtas Tauragės rajono savivaldybės pokyčio projektas „VAIKUI. Kaip išsaugoti norą mokytis?“ suplanuotos veiklos. Į projektą įsijungė 10 rajono mokyklų.  - Kūrybinė komanda sausio 24 d. organizavo rajoninę mokytojų konferenciją „VAIKUI. Kaip išsaugoti norą mokytis?“, kurioje moderavau darbo grupės veiklą.  - Kūrybinė komanda organizavo du rajoninius renginius penktų klasių mokiniams: vasario 26 d. penktokų forumą „VAIKUI. Kaip išsaugoti norą mokytis?“ ir lapkričio 26 d. „Be tradicinių namų darbų! Tęsiame?“ paruošti pranešimai.  - Dalyvavau 3 stažuotėse: Šiaulių Didždvario gimnazijoje balandžio 11d. tema „Bendradarbiavimas vardan mokinio sėkmės“, Prienų rajono savivaldybės ugdymo įstaigose vasario 12-13 d. tema „Nuo atsakomybės link savarankiškumo: susitarimai siekiant mokinio pažangos“ ir Estijoje ir Suomijoje kovo 10-16 d. tema „Įvairūs mokyklų ir savivaldybių bendradarbiavimo modeliai mokinių mokymosi pažangos užtikrinimo srityje“.  - Organizuota stažuočių patirties sklaida rajone, progimnazijoje. Kai kurios idėjos įgyvendintos mokykloje (organizuojamos refleksijos dienos, atnaujintas mokinio asmeninės pažangos, tvarkos aprašas, pamokos kieme, miške, mieste ir t.t. įrengta mokyklos teritorijoje lauko klasė)  - Rajono matematikos mokytojų metodinio pasitarimo „Kaip išsaugoti norą mokytis?“ pasitarimo moderavimas (Tauragės PMMC lapkričio mėn. darbo planas).  - Dalyvauju nacionalinio projekto „Lyderių laikas 3“ neformaliosiose švietimo programos IV modulio „Lyderis besimokančioje organizacijoje“ mokymuose.  - Dalyvavau projekto „Lyderių laikas 3“ Vakarų Lietuvos savivaldybių forume „Šiuolaikinis ugdymas: patirtinio mokymosi galimybės ir iššūkiai“, kuriame Tauragės kūrybinė komanda pristatė savo projektą ir paruoštą „interaktyvų stendą“. (VšĮ „Mokyklų tobulinimo centro“ 2019 m. lapkričio 28 d. pažymėjimas Nr. LL3-19/18734).  - Suburta progimnazijoje mokytojų komanda LL3 projekto įgyvendinimui mokykloje (progimnazijos direktoriaus 2019 m. sausio 16 d. įsakymas 1-4).  - Organizuotas tėvų informavimo renginys (apskritojo stalo diskusijos) kovo mėn.  - Progimnazijos 10 mokytojų dalyvavo įvairiuose mokymuose. Mokytojai pamokose taiko savivaldaus mokymosi elementus, vietoj tradicinių namų darbų skiria kūrybines užduotis. Dažniau ugdymo procese naudojamas patyriminis ugdymas (organizuojamos apverstos pamokos, pamokose lietuvių kalbos ir anglų k. naudojamos „Žodžių dėžutės“, suteikiamos galimybės mokiniams riktis atsiskaitymo būdą ir laiką,, organizuojamos pamokos „kitaip“ ir t.t.)  - Įgyvendintas mokykloje penktose klasėse bandomasis projekto „VAIKUI. Kaip išsaugoti norą mokytis?“ (Penktokai be namų darbų) I etapas – Dublis 1 (2019 m. kovo – gegužės mėn.): koreguotas pamokų tvarkaraštis, sudarant galimybę organizuoti dubliuotas pamokas (45+45), mokiniams sudarytos galimybės lankyti dalykų konsultacijas, (mokinių apklausos rezultatai: visi mokiniai teigia kad patinka mokytis be tradicinių namų darbų, nėra baimės kad neatlikau namų darbų, daugiau laisvo laiko. Lyginant trimestrų rezultatus: II ir III trimestrų vienoje klasėje vidutinis klasės pažymys pakilo 0,04 balo kitoje nukrito 0,07 balo).  - Nuo rugsėjo pirmosios penktose klasėse dirbama be tradicinių namų darbų (lietuvių kalbos, anglų kalbos, matematikos, gamtos ir žmogaus ir istorijos), paruoštas ugdymo planas. Mokytojams skirtos valandos konsultacijoms. Mokiniams patinka taip mokytis: 100 proc. mokinių teigia kad yra visos sąlygos mokykloje mokytis, 33 proc, patenkinti savo rezultatais, 60 proc. – ne visai, 7 proc –netenkina rezultatai. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| - | - |

**3. Užduotys ar veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| - | - |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai x |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Strateginio mokyklos valdymo kompetenciją. |
| 6.2. Vadovavimo ugdymui ir mokymuisi kompetenciją. |

Direktorė \_\_\_\_\_\_\_\_\_\_\_\_\_\_ Snieguolė Bastakienė 2020-01-20